CELEX: 32017R0636
Language: fi
Date: 2017-03-30 00:00:00
Title: Komission täytäntöönpanoasetus (EU) 2017/636, annettu 30 päivänä maaliskuuta 2017, tiettyjen tavaroiden luokittelusta yhdistettyyn nimikkeistöön

5.4.2017   
               
               
                  FI
               
               
                  Euroopan unionin virallinen lehti
               
               
                  L 91/4
               
            KOMISSION TÄYTÄNTÖÖNPANOASETUS (EU) 2017/636,
      annettu 30 päivänä maaliskuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 30 päivänä maaliskuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Turvavöiden lukitusmekanismina käytettävä solkipari. Kummassakin soljessa on metallinen lukitusmekanismi, muovikotelo, tekstiilihihna, metallisia liitoskappaleita ja sähköanturi, joka antaa äänisignaalin silloin, kun ajoneuvon turvavyöt eivät ole kiinnitettyinä, vaikka niiden pitäisi olla.
                     Tuotteen kokonaispainosta hiiliteräksen osuus on 56 prosenttia, muovin 21 prosenttia, tekstiilien 13 prosenttia ja muiden materiaalien 10 prosenttia.
                     Se on esim. moottoriajoneuvojen istuimissa käytettävän turvavyöyksikön osa.
                     Ks. kuva (*1).
                  
                  
                     8308 90 00 
                  
                  
                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan, 4 ja 6 yleisen tulkintasäännön ja XV jakson 3 huomautuksen sekä CN-koodien 8308  ja 8308 90 00  nimiketekstien mukaisesti.
                     Tuotteella on soljen objektiiviset ominaisuudet, koska se toimii lukitusmekanismina.
                     Luokittelu nimikkeen 8301  epäjaloa metallia olevaksi lukoksi ei tule kyseeseen, koska tuote ei ole avaimella tai kirjaimien tai numeroiden asettelulla toimiva lukkolaite eikä sähköllä toimiva lukko (ks. harmonoidun järjestelmän selitykset, nimike 8301 ).
                     Luokittelu nimikkeen 8302  epäjaloa metallia oleviksi heloiksi, varusteiksi ja niiden kaltaisiksi tavaroiksi, jotka soveltuvat vaununkoreihin, ei tule kyseeseen, koska tavara ei ole auton korin osa vaan turvavyöyksikön osa.
                     Luokittelu nimikkeen 8708  turvavyön osaksi ei tule kyseeseen, koska kyseiseen nimikkeeseen luokitellaan ainoastaan nimikkeiden 8701 –8705  ajoneuvojen turvavyöt, mutta ei niiden osia.
                     Luokittelu nimikkeen 8708 21  epätäydelliseksi turvavyöksi ei myöskään tule kyseeseen, koska tuote on vain yksi täydellisen turvavyön osista (joita ovat seuraavat viisi: soljet, kelauslaitteet, kiinnikkeet, hihnat ja lukituslevyt) eikä sillä näin ollen ole tullille esitettäessä täydellisen tai valmiin tavaran olennaista ominaisuutta.
                     Vaikka tuotetta ei sen objektiivisten ominaisuuksien ja ominaispiirteiden perusteella voida luokitella mihinkään tiettyyn nimikkeeseen, sen objektiiviset ominaisuudet ja ominaispiirteet muistuttavat eniten nimikkeen 8308  solkea. Tavara on sen vuoksi luokiteltava CN-koodiin 8308 90 00  epäjaloa metallia olevaksi soljeksi.
                  
               
            
         
            (*1)  Kuva on ainoastaan ohjeellinen.